text: কনক কান্তি বড়ুয়া একজন বাংলাদেশী স্নায়ুশল্যচিকিৎসক এবং অধ্যাপক। তিনি বঙ্গবন্ধু শেখ মুজিব মেডিকেল বিশ্ববিদ্যালয় (বিএসএমএমইউ), এর ১০ম উপাচার্য হিসেবে দায়িত্ব পালন করছেন।
  
  জীবন ও কর্ম
  কনক কান্তি বড়ুয়া ১৯৫৩ সালে জন্মগ্রহণ করেন। তিনি  ১৯৭৭ সালে ঢাকা মেডিকেল কলেজ থেকে এমবিবিএস পাশ করেন। তিনি ১৯৯০ সালে এফসিপিএস, ২০০৩ সালে এমএস (নিউরো সার্জারি), ২০০৪ সালে পিএইচডি ডিগ্রি অর্জন করেন। তিনি  বাংলাদেশ কলেজ অব ফিজিশিয়ানস এন্ড সার্জনস থেকে এফসিপিএস অর্জন করেন। বড়ুয়া বঙ্গবন্ধু শেখ মুজিব মেডিকেল বিশ্ববিদ্যালয়ের স্নায়ুশল্যবিদ্যা বিভাগের (নিউরোসার্জারি) সভাপতি এবং শল্যবিদ্যা অনুষদের ডিনের দায়িত্বপালন করেন।  তিনি ২০১৭ সালে বাংলাদেশ কলেজ অব ফিজিশিয়ানস এন্ড সার্জনস এর সভাপতি নির্বাচিত হন। ২০১৮ সালে তিনি বঙ্গবন্ধু শেখ মুজিব মেডিকেল বিশ্ববিদ্যালয়ের উপাচার্যের দায়িত্ব গ্রহণ করেন।
  
  গবেষণা ও প্রকাশনা 
  এ পর্যন্ত তাঁর ৪৭টিরও বেশি গবেষণাপত্র দেশি-বিদেশি জার্নালে প্রকাশিত হয়।
  
  পুরস্কার ও সম্মাননা 
  তিনি ১৯৯৩ সালে যুক্তরাষ্ট্র থেকে এফআইসিএস, ২০১২ সালে শ্রীলঙ্কা থেকে সাম্মানিক এফএসএলসিএস এবং কলেজ অব ফিজিশিয়ান্স অ্যান্ড সার্জন্স, পাকিস্তান থেকে সাম্মানিক এফসিপিএস ডিগ্রি অর্জন করেন। বড়ুয়া নিউরোসার্জারিতে অসামান্য অবদানের জন্য আন্তর্জাতিক‘বিএমএএনএ রিকোগনিশন অ্যাওয়ার্ড-২০১৮ লাভ করেন। ২০১৯ সালে তিনি অধ্যাপক পিএস রামানি লাইফ টাইম অ্যাচিভমেন্ট অ্যাওয়ার্ড গ্রহণ করেন।
  
  তথ্যসূত্র
  
  বিষয়শ্রেণী:বাংলাদেশী চিকিৎসক
  বিষয়শ্রেণী:জীবিত ব্যক্তি
  বিষয়শ্রেণী:ঢাকা মেডিকেল কলেজের প্রাক্তন শিক্ষার্থী
title: কনক কান্তি বড়ুয়া